Солтүстік Жолдыбай газ-мұнай кен орны — Қазақстан Энциклопедиясы
"Солтүстік Жолдыбай газ-мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Солтүстік Жолдыбай газ-мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Солтүстік Жолдыбай газ-мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 208
TEXT: Қазақстан Энциклопедиясы Солтүстік Жолдыбай газ-мұнай кен орны - Каспий маңы ойпатының оңтүстік-шығыс ернеуі маңындағы газ-мұнай кен орны. Атырау облысы жерінде орналасқан. Құрылым 1980-1983 жылдары дайындалып, 1982 жылы ашылған. Барлау бұрғылауы 1984 жылы басталып, 1986 жылы аяқталды. Кенорын тұзкүмбезді құрылымның солтүстік-шығыс қанатында орналасқан антиклин көтерілімге жайғасқан. Ортаңғы юра таужыныстарында мұнай, газ-мұнай және газ горизонттары, ал пермьтриас шөгінділерінде бір газ горизонты бөлінеді. Юра горизонттары 623, 6-848 м, пермьтриас горизонты 1134 м тереңдіктерде. Мұнай жатындарының биіктігі 4-28, 7 м, газды жатындар биіктігі 3, 8-40, 6 м. Су-мұнай жапсары -657-840 м, газсу жапсары -857, 5-11-63, 4 м белгілерде орналасқан. Жатындар қойнауқаттық күмбездік және қойнауқаттық, тектоникалық тұрғыдан қалқаланған. Терригендік таужыныстардан құралған жинауыштары кеуекті. Мұнайға қаныққан қалыңдығы 5, 8-6 м, газға қаныққан қалыңдығы 1, 4-1, 9 м. Мұнайға қанығу коэффициенттері 0, 54-0, 6, газға қанығу коэффициенттері 0, 46-0, 54 аралығында. 5 мм-лік штуцердегі бастапқы шығымдар: мұнайдікі -2, 5-40, 3 м/тәу, газдыкі -10, 6-77, 6 мың м 3/тәу. Бастапқы қойнауқаттық қысым 6, 27-10, 35 Мпа, температура 36-42°С. Қойнауқат жағдайындағы мұнайдың тығыздығы 881-885 кг/м 3. Мұнайлары аз парафинді, аз Шайырлы, 0, 4-0, 57% күкірт, 0, 24% асфальтендер бар. Еркін газдың құрамы: метан - 79, 74-87, 64%, этан - 0, 49-6, 18%, пропан - 0, 65-2, 31%, т. Жатындардың режимі суарынды. Кенорын 1992 жылдан игерілуде. Қазақ энциклопедиясы
